Diari Oficial de la Generalitat Valenciana


Sumari del DOGV 6785, del 30-05-2012 (2012/5188)

RESOLUCIÓ de 10 de maig de 2012, de la Conselleria d'Agricultura, Pesca, Alimentació i Aigua, per la qual es convoquen les ajudes per a fomentar l'aplicació dels processos tècnics del Pla de Biodigestió de Purins a la Comunitat Valenciana per a l'exercici 2012.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5188


Data del document
:   10-05-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de maig de 2012, de la Conselleria d'Agricultura, Pesca, Alimentació i Aigua, per la qual es convoquen les ajudes per a fomentar l'aplicació dels processos tècnics del Pla de Biodigestió de Purins a la Comunitat Valenciana per a l'exercici 2012. [2012/5188]  
El Reial Decret 949/2009, de 5 de juny, pel qual s'establixen les bases reguladores de les subvencions estatals per a fomentar l'aplicació dels processos tècnics del Pla de Biodigestión de Purins, determina dos línies de subvenció, una dirigida a les inversions en explotacions agràries i una altra per a instal·lacions de tractament individual o centralitzat de purins.   
En conseqüència, la Conselleria d'Agricultura, Pesca, Alimentació i Aigua va publicar l'Orde 9/2010, de 17 de febrer, per la qual s'establix el procediment de concessió i pagament de les subvencions per a fomentar l'aplicació dels processos tècnics del Pla de Biodigestió de Purins a la Comunitat Valenciana.  
Esta línia d'ajudes ha sigut notificada a la Comissió Europea amb el núm. N339/2009 i la seua decisió és positiva, si bé la Comissió va posar de manifest en la tramitació de l'autorització que les ajudes destinades a les explotacions ramaderes han d'incardinar-se en el marc del Reglament núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE 28.12.2006), ja que en este cas no pot entendre's que el purí es trobe entre els productes enumerats en l'annex I del Tractat CE. Pel que fa a les ajudes per a instal·lacions de tractament individual o centralitzat de purins, la incardinació d'estes dins de les directrius comunitàries sobre ajudes estatals en favor del medi ambient (2008/C 82/01), s'efectua dins de l'apartat 3.1.6. (energies renovables). Per això, el Ministeri de Medi Ambient i Medi Rural i Marí va publicar, el 27 d'octubre de 2010, el Reial Decret 1255/2010, de 8 d'octubre, pel qual es modifica el Reial Decret 949/2009, de 5 de juny, amb l'objecte d'adaptar-lo al criteri exposat, així com per a especificar el mètode de càlcul de l'ajuda en el cas de les instal·lacions de tractament individual o centralitzat de purins.  
  
En conseqüència, la Conselleria d'Agricultura, Pesca, Alimentació i Aigua, va publicar l'Orde 11/2011, d'1 d'abril (DOGV núm. 6504, de 18.04.2011), per la qual s'inclouen les dites modificacions en el procediment de concessió i pagament d'estes subvencions.   
En l'apartat primer del capítol IV de l'Orde 9/2010, per la qual s'establix el procediment de concessió i pagament d'estes ajudes, s'establix que les sol·licituds d'ajuda es formalitzaran en instància degudament omplida i subscrita pel titular de les explotacions ramaderes que realitzen les inversions d'acord amb el capítol II de la present orde o pel titular de les instal·lacions a què fa referència el capítol III o representant legal, dirigida al director general competent en matèria de ramaderia de la Conselleria d'Agricultura, Pesca, Alimentació i Aigua, en el termini que s'establisca en cada convocatòria anual.   
  
Així, es publica la present resolució, per tal que s'inicie per a l'exercici 2012 el procés de sol·licitud i tramitació de les ajudes mencionades.  
Per tot això, a proposta del director general de Producció Agrària i Ramaderia, resolc:  
  
Primer  
Convocar per a l'exercici 2012 les ajudes destinades a fomentar l'aplicació dels processos tècnics del Pla de Biodigestió de Purins en la Comunitat Valenciana, les bases reguladores de la qual estan contingudes en l'Orde 9/2010, de 17 de febrer, de la Conselleria d'Agricultura, Pesca, Alimentació i Aigua (DOCV núm. 6216, d'1 de març de 2010), modificada per l'Orde 11/2011, d'1 d'abril, de la Conselleria d'Agricultura, Pesca, Alimentació i Aigua (DOGV núm. 6504, de 18 d'abril de 2011).  
  
Segon  
Les ajudes convocades en la present resolució es concediran amb càrrec a la línia T6180, Millora de la Gestió de Subproductes, capítol VII del programa 714.80, Desenrotllament i Millora de la Ramaderia, per un import màxim de 200.000 euros, dels Pressupostos de la Generalitat per a l'exercici 2012  
  
Tercer  
El termini de presentació de sol·licituds per a l'exercici 2012 serà de 15 dies comptat a partir de la data de publicació de la resolució en el Diari Oficial de la Comunitat Valenciana.   
  
Quart  
Les inversions seran realitzades i justificades davant de l'administració fins al 15 d'octubre de 2012, tal com establix l'apartat quart de l'orde reguladora.   
  
DISPOSICIONS FINALS  
  
Primera. Delegació de competències  
Es delega en el director general de Producció Agrària i Ramaderia la concessió i denegació de les ajudes previstes en esta resolució.  
  
  
Segona. Facultat de desplegament  
Es faculta el director general de Producció Agrària i Ramaderia per a emetre els actes, resolucions i instruccions que siguen necessaris per al desplegament i l'aplicació d'esta orde.  
Esta resolució és definitiva en via administrativa, i en contra es pot interposar-se potestativament recurs de reposició davant de la consellera d'Agricultura, Pesca Alimentació i Aigua en el termini d'un mes comptador des de l'endemà de la notificació, o bé impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà al de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
  
València, 10 de maig de 2012  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA